CELEX: 62018TN0593
Language: sl
Date: 2018-09-28 00:00:00
Title: Zadeva T-593/18: Tožba, vložena 28. septembra 2018 – BS (Informacija je bila izbrisana ali nadomeščena v okviru varstva osebnih in/ali zaupnih podatkov.) /Parlament

26.11.2018   
            
            
               SL
            
            
               Uradni list Evropske unije
            
            
               C 427/99
            
         
      Tožba, vložena 28. septembra 2018 –  BS (1)/Parlament
      (Zadeva T-593/18)
      (2018/C 427/130)
      Jezik postopka: francoščina
      
         Stranki
      
      
         Tožeča stranka: BS (2) (zastopnika: M. Maes in J.-N. Louis, odvetnika)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  obvestilo št. 15 o spremembah pokojninskih pravic tožeče stranke z dne 10. avgusta 2017 razglasi za nično;
               
            
                  —
               
               
                  po potrebi sklep o vračilu neupravičeno izplačanega zneska 1 589,16 EUR, za mesece september, oktober in november 2017, ter zneska 4 815,16 EUR, kot je naveden na obvestilu o nakazilu pokojnine za mesec december 2017, razglasi za ničen;
               
            
                  —
               
               
                  Parlamentu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
               
                  1.
               
               
                  Prvi tožbeni razlog: kršitev člena 2 Priloge VII h Kadrovskim predpisom za uradnike Evropske unije, ker je bila pri izpodbijanih sklepih storjena očitna napaka pri presoji.
               
            
               
                  2.
               
               
                  Drugi tožbeni razlog: kršitev pravice do dobrega upravljanja (člen 41 Listine Evropske unije o temeljnih pravicah), ker tožena stranka svoje odločitve ni obrazložila in ni spoštovala pravice tožeče stranke do zaslišanja in dostopa do spisa.
               
            
         (1)  Informacija je bila izbrisana ali nadomeščena v okviru varstva osebnih in/ali zaupnih podatkov.
      
         (2)  Informacija je bila izbrisana ali nadomeščena v okviru varstva osebnih in/ali zaupnih podatkov.